आज शासकीय जगन्नाथ उत्कृष्ट विद्यालय खेल मैदान, मण्डला में आयोजित "जिला स्तरीय सामूहिक सूर्य नमस्कार कार्यक्रम" में सम्मिलित हुई और विद्यार्थियों एवं उपस्थित जनों के साथ सूर्य नमस्कार किया।

स्वामी विवेकानंद जी ने भारतीय संस्कृति पर गर्व करने और युवाओं को अपने स्वास्थ्य और बौद्धिक बल को सशक्त बनाने की प्रेरणा दी। उनके विचार आज भी हम सभी के लिए प्रासंगिक हैं। स्वस्थ शरीर और मजबूत मन ही युवाओं की असली पूंजी है, जो उन्हें आत्मनिर्भर बनने और देश की प्रगति में योगदान देने में सक्षम बनाती है।

सूर्य नमस्कार जैसे योगाभ्यास न केवल शरीर को ऊर्जावान बनाते हैं, बल्कि मानसिक शांति और अनुशासन को भी प्रोत्साहित करते हैं। ऐसे सामूहिक कार्यक्रम समाज में एकता, स्वास्थ्य और सकारात्मक ऊर्जा का संदेश देते हैं, जो राष्ट्र निर्माण के लिए आवश्यक है।